2012.gada 19.jūnijā Noteikumi Nr.423

Rīgā (prot. Nr.34 15.§)

# Grozījumi Ministru kabineta 2009.gada 29.septembra noteikumos Nr.1123 "Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas un

# atjaunošanas kārtība"

Izdoti saskaņā ar

Ceļu satiksmes likuma 22.panta otro daļu un

25.panta ceturto daļu un likuma

"Par reglamentētajām profesijām un

profesionālās kvalifikācijas atzīšanu"

18.panta pirmās daļas 1.punktu

Izdarīt Ministru kabineta 2009.gada 29.septembra noteikumos Nr.1123 "Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas un atjaunošanas kārtība" (Latvijas Vēstnesis, 2009, 162.nr.; 2011, 193.nr.) šādus grozījumus:

1. Aizstāt nosaukumā vārdus "apmaiņas un atjaunošanas kārtība" ar vārdiem "apmaiņas, atjaunošanas un iznīcināšanas kārtība".

2. Papildināt norādi, uz kuru likumu pamata noteikumi izdoti, aiz skaitļa un vārdiem "22.panta otro daļu" ar vārdiem un skaitli "un 25.panta ceturto daļu".

3. Aizstāt noteikumu tekstā vārdu "pasi" ar vārdiem "personu apliecinošu dokumentu".

4. Aizstāt 1.punktā vārdus "un atjaunošanas kārtību un termiņus" ar vārdiem "atjaunošanas un iznīcināšanas kārtību un termiņus, kā arī gadījumus, kad iznīcināma vadītāja apliecība".

5. Aizstāt 19.punktā vārdu "izskaidro" ar vārdu "norādot".

6. Svītrot 23.punktā vārdus "izglītības iestādes vai personas īpašumā vai turējumā esošu".

7. Aizstāt 26.punktā vārdu "amatpersonas" ar vārdu "amatpersona".

8. Izteikt 27.punkta pirmo teikumu šādā redakcijā:

"Vadīšanas eksāmenu vērtē aģentūras amatpersona."

9. Izteikt 30.punktu šādā redakcijā:

"30. Aģentūras amatpersona ieraksta vadīšanas eksāmena rezultātu traktortehnikas vadītāju eksaminācijas protokolā un informē personu par eksāmena rezultātu, norādot pieļautās kļūdas vai eksāmena pārtraukšanas iemeslu."

 10. Papildināt noteikumus ar VIII1 nodaļu šādā redakcijā:

"**VIII1. Gadījumi, kad iznīcināma traktortehnikas vadītāja apliecība,**

**un tās iznīcināšanas kārtība**

44.1 Traktortehnikas vadītāja apliecību iznīcina, ja:

44.11. traktortehnikas vadītājam, piemērojot sodu, transportlīdzekļu vadīšanas tiesību atņemšanas termiņš noteikts uz gadu vai ilgāku laikposmu;

44.12. traktortehnikas vadītājam transportlīdzekļu vadīšanas tiesības atņemtas par transportlīdzekļa vadīšanu alkoholisko dzērienu, narkotisko, psihotropo, toksisko vai citu apreibinošo vielu iespaidā neatkarīgi no transportlīdzekļu vadīšanas tiesību atņemšanas termiņa;

44.13. traktortehnikas vadītājam transportlīdzekļu vadīšanas tiesības atņemtas, jo ir reģistrēts maksimāli pieļaujamais pārkāpumu uzskaites punktu skaits;

44.14. traktortehnikas vadītāja apliecība ir atrasta un tās uzglabāšanas laikā ir beidzies derīguma termiņš vai ir cits normatīvajos aktos noteiktais pamatojums, kādēļ apliecība nav derīga.

44.2 Šo noteikumu 44.1punktā minētajos gadījumos vadītāja apliecību iznīcina Valsts tehniskās uzraudzības aģentūras vai Valsts policijas amatpersona.

44.3 Traktortehnikas vadītāja apliecību iznīcina tādā veidā, ka tā vairs nav atjaunojama.

44.4 Par traktortehnikas vadītāja apliecības iznīcināšanu sastāda aktu, un informāciju par iznīcinātajām apliecībām vienas darbdienas laikā ievada Traktortehnikas un tās vadītāju informatīvajā sistēmā, norādot šādas ziņas:

44.41. tās institūcijas nosaukumu, kas iznīcinājusi vadītāja apliecību;

44.42. amatpersonu, kas iznīcinājusi vadītāja apliecību;

44.43. datumu, kad iznīcināta vadītāja apliecība;

44.44. iznīcinātās vadītāja apliecības sēriju un numuru.

44.5 Eiropas Savienības vai Eiropas Brīvās tirdzniecības asociācijas dalībvalstī izsniegtu traktortehnikas vadītāja apliecību, kura atrasta vai kura aizturēta un kuras turētājam atņemtas transportlīdzekļu vadīšanas tiesības vai noteikts transportlīdzekļu vadīšanas tiesību izmantošanas aizliegums, aģentūra nosūta izdevējvalsts kompetentajām institūcijām, norādot aizturēšanas iemeslu. Citās valstīs izsniegtās apliecības aģentūra nosūta Ārlietu ministrijai tālākai nodošanai apliecības izdevējvalsts kompetentajai institūcijai."

11. Aizstāt 46.1.apakšpunktā vārdus "A kategorijai" ar vārdiem "B kate­gorijai".

12. Aizstāt 46.7.apakšpunktā vārdus "C kategorijai" ar vārdiem "B un C kategorijai".

13. Aizstāt 46.10.apakšpunktā vārdus "C kategorijai" ar vārdiem "B un C kategorijai".

Ministru prezidents V.Dombrovskis

Zemkopības ministre L.Straujuma